הטאירה

הטאירה (ביוונית: εταίραι, ברבים: הטאירי) היה המעמד הגבוה ביותר של זונות ביוון העתיקה - בדומה לקורטיזנות של אירופה בתקופת הרנסאנס. ההטאירי שימשו מלוות מתוחכמות שבילו עם לקוחות קבועים יותר מאשר מעניקות שירותי מין.

ביוון העתיקה ההטאירי היו למעשה נשים חופשיות בעלות השפעה. הן נדרשו ללבוש בגדים מיוחדים ולשלם מיסים, והורשו לאגור רכוש. מרביתן היו שפחות משוחררות או נשים זרות ולא נשים יווניות חופשיות. ההטאירי היו ידועות בכישוריהן בתחום הריקוד והמוזיקה, ובניגוד לנשים היווניות היו משכילות והיו מסוגלות לדבר על פילוסופיה ותרבות - הן היו הנשים היחידות שיכלו להשתתף בסימפוזיונים ולהביע דעתן - וגברים הקשיבו להן.

חשיבותן של ההטאירה באה לידי ביטוי בנאומו של אפולודורוס איש אכרנאי (המאה ה-4 לפנה"ס) "נגד נאיירה" , שבו אמר:
 "יש לנו הטאירה להנאה, פאלאקאה (פילגשים) לספק את צורכי הגוף, ונשים להוליד יורשים חוקיים ועל מנת לשמור באופן נאמן על תכולת הבית".

הטאירי ידועות
הידועה בין ההטאירי הייתה תרגליה - הטאירה איונית המוזכרת בכתביו של פלוטרכוס. הטאירי נוספות הן אספאסיה - הפילגש של פריקלס, רודופיס המוזכרת אצל סאפפו והרודוטוס, תאיס - פילגשו של אלכסנדר הגדול ואם שושלת תלמי ופרינה - קורטיזנה ידועה מהמאה ה-4 לפנה"ס.

בשנת 2023 התגלה בישראל קבר של הטאירה עם מראת ברונזה נדירה שהשתמרה באופן יוצא דופן.

ראו גם 
 זנות ביוון העתיקה

קישורים חיצוניים 

 חיי נשים באתונה הקלאסית.
 הטאירה - באנציקלופדיה רומנה.

הערות שוליים

יוון העתיקה: חברה וחיי יומיום
זנות
קורטזנות בעת העתיקה
מונחים לנשים
נשים בעת העתיקה
נשים ביוון